**Kereskedelmi tevékenység bejelentése**

A kereskedő bejelentés-köteles termékkör árusítására vonatkozó bejelentését a kereskedelmi hatóság haladéktalanul ellenőrzi, és amennyiben a bejelentés megfelel a jogszabályban előírt feltételeknek, a kereskedelmi hatóság 8 napon belül e tényről igazolás megküldésével értesíti a kereskedőt és nyilvántartásba veszi. A kereskedő a bejelentés napjától megkezdheti a kereskedelmi tevékenység folytatását.

A kereskedő *adatváltozás* (pl: székhelycím, termékkör változás, nyitvatartási idő megváltozása) esetén köteles az adatváltozást a kereskedelmi hatóságnál haladéktalanul bejelenteni. A *tevékenység megszüntetését*, a megszűnést követő 8 napon belül be kell jelenteni a hatóságnál.

**KI JOGOSULT AZ ELJÁRÁSRA:**

Martonvásár Város közigazgatási területén üzletet nyitó kereskedő, cég, egyéni vállalkozó.

**KÉRELEM BENYÚJTÁSA (HELYE, IDEJE, MÓDJA):**

Postai úton – postacím: Martonvásár Jegyzője, 2462 Martonvásár, Budai út 13.

Személyesen: Martonvásári Polgármesteri Hivatal, 2462 Martonvásár, Budai út 13., ügyfélfogadási időben (Hétfő: 13-16, Szerda: 08-12, 13-17, Péntek: 08-12)

**KÉRELEMHEZ CSATOLANDÓ DOKUMENTUMOK:**

* cégkivonat, aláírási címpéldány és meghatalmazás, ha nem az aláíró személy jár el
* az üzlet használatának jogcímét igazoló irat (pl.: bérleti szerződés); haszonélvezet esetében a haszonélvező hozzájárulása, közös tulajdonban álló üzlet esetében a tulajdonostársak hozzájárulása
* vásárlók könyve,
* a helyiség tulajdoni lap szerint megjelölt rendeltetése minden esetben tisztázandó, kereskedésre az „üzlethelyiség” megnevezésű egység az alkalmas
* közterület-foglalási engedély terasz működtetése esetén

**ELJÁRÁSI ILLETÉKEK, FIZETÉSI KÖTELEZETTSÉGEK:**

Illetékmentes.

**ÜGYINTÉZÉSI HATÁRIDŐ:**

15 nap

**JOGORVOSLATI LEHETŐSÉG:**

Az elsőfokú határozat, illetve a jogszabályban meghatározott végzés ellen a döntés közlésétől számított 15 napon belül *fellebbezést* lehet előterjeszteni a döntést meghozó hatóságnál a Fejér Megyei Kormányhivatalhoz címezve.

**VONATKOZÓ JOGSZABÁLYOK:**

* A kereskedelemről szóló 2005. évi CLXIV. törvény
* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* A kereskedelmi tevékenységek végzésének feltételeiről szóló 210/2009. (IX.29.) Korm. rendelet
* az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet
* A gazdasági reklámok és az üzletfeliratok, továbbá egyes közérdekű közlemények magyar nyelvű közzétételéről szóló 2001. évi XCVI. törvény
* Az üzletek kerthelyiségeinek és szabadtéri rendezvények éjszakai nyitvatartási rendjéről szóló 18/2010.(VIII.5.) önkormányzati rendelet
* A zaj-és rezgésvédelem helyi szabályozásáról szóló 22/2008. (XI.24.) önkormányzati rendelet
* Az általános közigazgatási rendtartásról szóló 2016. évi CL. törvén

**LETÖLTHETŐ NYOMTATVÁNYOK**

- Bejelentés kereskedelmi tevékenység megszüntetéséről:

- Bejelentés nyitvatartási idő változásáról:
- Csomagküldő kereskedelem bejelentése:

- Vendéglátóhely üzlettípusok és jellemzőik:

**SZERVEZETI EGYSÉG:**

Humánszolgáltatási és Műszaki Iroda

**KATEGÓRIA:**

Ipar- és Kereskedelem - Kereskedelmi tevékenység bejelentése és működési engedély kiadása